C 321/32
LV
Eiropas Savienības Oficiālais Vēstnesis
11.9.2023.
— Spānijas Karaliste nav ievērojusi tai ar Direktīvas 91/271/EEK 15. pantu, lasot kopsakarā ar tās I pielikuma D daļu noteiktos pienākumus, nepieņemot nepieciešamos pasākumus attiecībā uz šādām aglomerācijām: Acantilado de los Gigantes, Adeje-Arona, Almansa, Almodóvar del Campo, Almodóvar del Río, Alto Nerbioi-Amurrio, Alto Nerbioi-Laudio, Argamasilla de Alba, Bargas-Cabañas-Mocejón-Olías-Magán-Villaseca, Cáceres, Candelaria-Casco, Candelaria-Punta Larga, Condado de Huelva II (Chucena-Escacena-Paterna-Manzanilla), Consuegra, Don Benito-Villanueva de la Serena, Donostia-San Sebastián, Estepa, Genil-Cubillas, Golf del Sur, Guareña-Oliva de Mérida-Cristina, Guía de Isora Litoral, Guillena, Jódar, La Esperanza-La Laguna Sur-Santa Cruz-Valles (La Laguna, El Rosario, Santa Cruz), Lora del Río, Los Yébenes, Madridejos, 77 Martos, Medio-Andarax, Mérida, Montijo-Puebla Calzada, Montcada, Palma del Condado, Posadas, Puerto de Santiago-Playa la Arena, Quintanar de la Orden, Rambla (La)-Montalbán, Rubí, San Isidro-Litoral, San Roque, Santoña, Sonseca, Soria, Sueño Azul, Torredonjimeno, Trebujena, Trujillo, Valle de la Orotava, Villanueva del Río-Alcolea del Río, Venta de Baños un Villafranca de los Barros;
2) piespriest Spānijas Karalistei atlīdzināt tiesāšanās izdevumus.
Pamati un galvenie argumenti Prasībā Komisija izvirza četrus pamatus, kas attiecas uz Padomes Direktīvā 91/271/EEK (1991. gada 21. maijs) par komunālo notekūdeņu attīrīšanu, redakcijā ar grozījumiem, kas izdarīti ar Padomes Direktīvu 2013/64/ES (2) (2013. gada 17. decembris), tai noteikto pienākumu neizpildi.
Ar pirmo prasības pamatu Komisija pārmet Spānijas Karalistei, ka tā neesot izpildījusi tai ar Direktīvas 91/271/EEK 3. pantu noteiktos pienākumus, nepieņemot nepieciešamos pasākumus attiecībā uz komunālo notekūdeņu savākšanu šādās aglomerācijās: Acorán; Adeje-Arona; Añaza; Candelaria-Casco; Candelaria-Punta Larga; Golf del Sur; Guía de Isora Litoral; La Esperanza-La Laguna Sur-Santa Cruz-Valles (La Laguna, El Rosario, Santa Cruz); Puerto de Santiago-Playa la Arena; San Isidro-Litoral; Sueño Azul; un Valle de la Orotava Kanāriju salās un Medio-Andarax Andalūzijā.
Attiecībā uz 12 aglomerācijām Kanāriju salās Komisija būtībā apgalvo, ka šīs aglomerācijas izmanto individuālās sistēmas, neizpildot Direktīvas 91/271/EEK 3. panta 1. punkta trešās daļas noteikumus, kas pakārto šo izņēmumu no savākšanas sistēmas noteikuma divu kumulatīvu nosacījumu izpildei.
No vienas puses, iestādēm katrā atsevišķā gadījumā ir jāpamato, ka notekūdeņu savākšanas sistēmas izveidošana nav pamatota vai nu tāpēc, ka nesniedz nekādu labumu apkārtējai videi, vai arī tāpēc, ka to izveidošana ir pārāk dārga.
No otras puses, individuālai sistēmai vai citai izmantotai sistēmai ir jānodrošina vienāds apkārtējās vides aizsardzības līmenis.
Attiecībā uz aglomerāciju Medio Andarax Andalūzijā Komisija apgalvo, ka šajā aglomerācijā neesot visu komunālo notekūdeņu savākšanas sistēmas.
Ar otro prasības pamatu Eiropas Komisija pārmet Spānijas Karalistei, ka tā neesot izpildījusi tai ar Direktīvas 91/271/EEK 4. panta 1. un 3. punktu noteiktos pienākumus, nepieņemot nepieciešamos pasākumus attiecībā uz komunālo notekūdeņu attīrīšanu šādās aglomerācijās: Acantilado de los Gigantes; Adeje-Arona; Almansa; Almodóvar del Campo; Almodóvar del Río; Alto Nerbioi-Amurrio; Alto Nerbioi-Laudio; Candelaria-Casco; Candelaria-Punta Larga; Consuegra; Donostia-San Sebastián; Estepa; Genil-Cubillas; Golf del Sur; Guareña-Oliva de Mérida-Cristina; Guía de Isora Litoral; Jódar; La Esperanza-La Laguna Sur-Santa Cruz-Valles (La Laguna, El Rosario, Santa Cruz); Lora del Río; Los Yébenes; Martos; Medio-Andarax; Posadas; Puerto de Santiago-Playa la Arena; Quintanar de la Orden; Rambla (La)-Montalbán; San Isidro-Litoral; San Roque; Santoña; Sueño Azul; Torredonjimeno; Trebujena; Trujillo; Valle de la Orotava; Venta de Baños, un Villanueva del Río-Alcolea del Río.
Saskaņā ar Direktīvas 91/271/EEK 4. panta 1. punkta paredzēto dalībvalsts nodrošina, ka komunālajiem notekūdeņiem, kas nonāk kanalizācijas sistēmās, pirms novadīšanas ir veikta atkārtota attīrīšana vai līdzvērtīga attīrīšana.
Savukārt tās pašas tiesību normas 3. punktā tiek prasīts, ka izplūdes no komunālo notekūdeņu attīrīšanas iekārtām atbilst Direktīvas 91/271/EEK I pielikuma B daļas prasībām.
Eiropas Komisija uzskata, ka iepriekšminētajā punktā uzskaitītajās aglomerācijās šīs prasības neesot izpildītas vai nu tāpēc, ka notekūdeņi netiek savākti atbilstoši minētās Direktīvas 3. pantam un līdz ar to netiek attīrīti, vai arī tāpēc, ka savākti notekūdeņi netiek pilnībā attīrīti tādā līmenī, kas prasīts Direktīvas 91/271/EKK 4. pantā, un attiecīgās izplūdes arī neatbilst minētās Direktīvas I pielikuma B daļas prasībām, kā prasīts minētā 4. panta 3. punktā.